ตีสิบ

ตีสิบ (At Ten) และ ตีสิบเดย์ (At Ten Day) เป็นรายการโทรทัศน์ประเภทวาไรตี้ทอล์กโชว์ ในอดีตออกอากาศทุกวันอังคาร เวลา 23.20-00.50 น. (เคยออกอากาศวันอังคารเวลา 22.30 - 00.30 น.) ทางช่อง 3 เอชดี โดยออกอากาศเป็นครั้งแรกเมื่อวันอังคารที่ 4 พฤศจิกายน พ.ศ. 2540 โดยมีการบันทึกรายการที่ สหมงคลสตูดิโอ ลาดพร้าว 60 และผลิตรายการโดย บริษัท ทเว็นตี้ ทเว็นตี้ เอ็นเทอร์เทนเมนต์ จำกัด ของวิทวัจน์ สุนทรวิเนตร์ อดีตผู้ดำเนินรายการสี่ทุ่มสแควร์ ทางช่อง 7HD ซึ่งในวันที่ 1 สิงหาคม พ.ศ. 2558 ได้มีย้ายวันและเวลาออกอากาศเป็นทุกวันเสาร์ เวลา 15:30 - 16:45 น. ต่อมาได้ย้ายเวลาออกอากาศเป็น 14:45 - 16:00 น., 15:00 - 16:15 น. และ 15.00 - 16.00 น. ตามลำดับ
เมื่อวันที่ 31 ตุลาคม พ.ศ. 2567 เฟซบุ๊ก และ อินสตราแกรม ของรายการตีสิบ ได้ประกาศยุติรายการ โดยระบุเหตุผลว่า วิทวัจน์ขอเกษียณ ซึ่งแปลว่าวิทวัจน์ขอยุติบทบาทในวงการโทรทัศน์ โดยตีสิบจะออกอากาศเทปสุดท้ายในวันที่ 30 พฤศจิกายน พ.ศ. 2567 รวมระยะเวลาการออกอากาศประมาณ 27 ปี

**ระยะเวลาในการออกอากาศ**

**ผู้ดำเนินรายการ**

**พิธีกรและผู้ร่วมดำเนินรายการทั้งหมด**
 วิทวัจน์ สุนทรวิเนตร์ - ณปภา ตันตระกูล - ลดา เองชวเดชาศิลป์- คืนสิทธิ์ สุวรรณวัฒกี - เสรี วงษ์มณฑา - เด๋อ ดอกสะเดา- กฤตธีรา อินพรวิจิตร- นัทธชา สุนทรวิเนตร์- จณิสตา ลิ่วเฉลิมวงศ์ - ชญาดา ลิ่วเฉลิมวงศ์- แจ๊ส ชวนชื่น - ชมพู่ ก่อนบ่าย - ฝน ธนสุนทร - นลิน โฮเลอร์ - พิชาพัฒน์ รัตนกุล เสรีเริงฤทธิ์- สรยุทธ สุทัศนะจินดา (พิธีกรรับเชิญ)- ศักดิ์สิทธิ์ แท่งทอง (พิธีกรรับเชิญ)- กฤติกา คงสมพงษ์ (พิธีกรรับเชิญ)

**นักร้องประจำรายการ**
 ปริญดา บุญวงษ์ (นุช ตีสิบ)

**ช่วงต่าง ๆ ของรายการ**
รายการตีสิบ แบ่งช่วงเวลาของรายการออกเป็น 9 ช่วงหลัก ทั้งในอดีตและปัจจุบัน ดังต่อไปนี้- ช่วง สนทนา (55 นาที หรือ 70 นาที) เป็นช่วงเวลาในการพูดคุยกับแขกรับเชิญ ที่เปลี่ยนไปในแต่ละสัปดาห์ หรือที่ต่อเนื่องมาจากสัปดาห์ก่อนหน้า ด้วยบรรยากาศที่เป็นกันเอง ซึ่งมีทั้งการจัดสถานที่ในห้องส่ง หรือออกไปพูดคุยนอกสถานที่ และบันทึกรายการในช่วงนี้ไว้ล่วงหน้า โดยส่วนมาก จะเป็นการสนทนากับบุคคลที่มีชื่อเสียงทุกวงการ สลับกับการหยิบยกประเด็นทางสังคม และความเชื่อในเรื่องลี้ลับ มาพูดคุย ซึ่งในปัจจุบัน ช่วงสนทนา จะพูดคุยกับแขกรับเชิญซึ่งเป็นดารา นักแสดง นักร้อง ของวงการบันเทิงเท่านั้น เพราะการหยิบยกประเด็นทางสังคม จะจัดทำในช่วง ล้วงเรื่องเล่า- ช่วง ล้วงเรื่องเล่า (เป็นช่วงที่ spin-off มาจากช่วง สนทนา) ซึ่งเป็นการพูดคุยกับแขกรับเชิญในสาขาอาชีพ ๆ โดยจะเป็นการพูดคุยแง่มุมที่น่าสนใจ หรือไม่ก็พูดคุยกับบุคคลที่มีประเด็นทางสังคม ณ ขณะนั้น- ช่วง Real TV (30 นาที) เป็นช่วงที่เป็นจุดกำเนิดของรายการ ตีสิบ ในยุคแรก ๆ เพราะ เป็นสิ่งที่วิทวัจน์สนใจ และติดต่อขอซื้อลิขสิทธิ์มาจากต่างประเทศ โดยผ่านนายประวิทย์ มาลีนนท์ และทีมฝ่ายจัดซื้อของไทยทีวีสีช่อง 3 ซึ่ง Real TV ถือเป็นรายการเรียลลิตีโชว์รายการหนึ่งของสถานีโทรทัศน์ในสหรัฐอเมริกา ที่ออกอากาศในลักษณะเหตุกาณ์จริง ซึ่งเป็นคลิปที่ถูกถ่ายเอาไว้ได้ เช่น การช่วยเหลือ การหลบหนี การแสดงโลดโผน และอุบัติเหตุ ที่ไม่ได้มีการเตี๊ยมกันกับทีมงานของรายการแต่อย่างใด- ช่วง ดันดารา (55 นาที หรือ 40 นาที) เป็นช่วงที่เปิดโอกาสให้ผู้ชมทางบ้าน ซึ่งได้รับคัดเลือกโดยทีมงานที่นำโดย ปุ๊ย-คืนสิทธิ์ ให้ขึ้นมาแสดงความสามารถต่างๆ ของตนบนเวทีของรายการ โดยมีการตัดสินให้ผู้ได้รับคะแนนสูงสุดของแต่ละสัปดาห์ จากจำนวนผู้แสดง 3 คน (ปัจจุบันเหลือ 2 คน) จากคณะกรรมการ 3 ท่าน คือ อาจารย์เชน (จตุพล ชมภูนิช), ครูอ้วน (มณีนุช เสมรสุต) และ โน้ต เชิญยิ้ม ช่วงนี้ถือเป็นจุดเด่นของรายการที่ได้รับความนิยมอย่างสูงจากผู้ชน โดยเวลาต่อมา ช่วงดันดารา ได้แยกตัว (Spin-Off) ขึ้นเป็นรายการใหม่ โดยออกอากาศทุกคืนวันอาทิตย์ เวลา 19.00 - 20.00 น. เริ่ม 1 มิถุนายน 2557 และตั้งแต่วันที่ 5 มีนาคม 2560 รายการดันดาราได้ย้ายมาอยู่เวลาใหม่ เป็น 17.00 - 18.00 น. โดยออกอากาศเทปสุดท้าย 30 กันยายน 2561 เนื่องมาจากไม่ประสบความสำเร็จในด้านเร็ตติ้งรายการเท่าที่ควร- ช่วง ฟรีสไตล์ (10 นาที) เคยเป็นช่วงที่เปิดเวทีให้กับศิลปินหรือนักร้อง มาแสดงดนตรีในรายการ แต่ปัจจุบันเป็นการนำเสนอเรื่องราวแปลกๆ น่าสนใจจากทุกมุมโลกซึ่งไม่เคยเผยแพร่ที่ไหนทางโทรทัศน์ของประเทศไทย- ช่วง วิน - ล่า (30 นาที หรือ 35 นาที) เป็นช่วงที่ออกตระเวนล่าเรื่องราวดี ๆ สนุก ๆ ให้โลกได้รู้ โดยมีวินมอเตอร์ไซค์เป็นผู้นำทาง- ช่วง Social Can (25 นาที) เป็นช่วงที่นำเสนอคนดังในโลกสังคม Youtube และสังคมโซเชียลเน็ตเวิร์กมานำเสนอให้ได้ติดตามชมกันทุกสัปดาห์- ช่วง หมี่เหลือง (25 นาที) เป็นช่วงที่แพท ณปภา และ ซาร่า นลิน โฮเลอร์ จะพาดาวเด่นจากดันดารา หมุนเวียนกันมาสร้างเสียงหัวเราะให้แก่ท่านผู้ชม โดยมีแขกรับเชิญเป็น ศิลปิน, ดารา, คนดังตามกระแส หรือคนดังในโลก social มาเป็นแขกรับเชิญ ร่วมสร้างความสนุกสนานอย่างเป็นกันเอง ไม่ว่าจะเป็น ร้อง, เล่น, เต้น และโชว์ เรียกได้ว่าเป็นความบันเทิงที่ครบรสอย่างแท้จริง- ช่วง Hang Out (25 นาที) เป็นช่วงที่แดนนี่ พิชาพัฒน์ ไปพบปะพูดคุยกับแขกรับเชิญที่น่าสนใจในลักษณะที่สบาย ๆ และความเป็นกันเองแบบเพื่อน และบางครั้ง ก็มีเกมมาให้แขกรับเชิญเล่น

**ดูเพิ่ม**
 วิทวัจน์ สุนทรวิเนตร์

**อ้างอิง**

**แหล่งข้อมูลอื่น**
  เว็บไซต์แนะนำรายการตีสิบ จากเว็บไซต์ สถานีวิทยุโทรทัศน์ไทยทีวีสีช่อง 3 อสมท- attendayshow-  เว็ปไซต์ 2020 Entertainment
หมวดหมู่:รายการโทรทัศน์ช่อง 3
หมวดหมู่:รายการโทรทัศน์ช่อง 3 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2540
หมวดหมู่:รายการทอล์กโชว์ไทยในคริสต์ทศวรรษ 1990
หมวดหมู่:รายการปกิณกะทางโทรทัศน์ไทยในคริสต์ทศวรรษ 1990
หมวดหมู่:รายการทอล์กโชว์ไทยในคริสต์ทศวรรษ 2000
หมวดหมู่:รายการปกิณกะทางโทรทัศน์ไทยในคริสต์ทศวรรษ 2000
หมวดหมู่:รายการทอล์กโชว์ไทยในคริสต์ทศวรรษ 2010
หมวดหมู่:รายการปกิณกะทางโทรทัศน์ไทยในคริสต์ทศวรรษ 2010
หมวดหมู่:รายการทอล์กโชว์ไทยในคริสต์ทศวรรษ 2020
หมวดหมู่:รายการปกิณกะทางโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2567